Diari Oficial de la Generalitat Valenciana


Sumari del DOGV 5434, del 23-01-2007 (2007/696)

RESOLUCIÓ de 16 de gener de 2007, de la Direcció General d'Administració Autonòmica, per la qual s'adjudiquen destinacions als participants en el Concurs de Mèrits núm. 102/2005, per a la provisió de llocs de treball de naturalesa funcionarial, sector administració especial, grups A/B, direccions de Secció o equivalents de la Conselleria de Benestar Social.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5434

Data del DOGV
:   23-01-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/696


Data del document
:   16-01-2007

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Anàlisi jurídica

 Descriptors 

:   * professió paramèdica
    * metge
    * concurs administratiu
    * personal sanitari
    * administració regional
    * psicologia
    * personal docent
    * treballador social

Per Resolució de 26 de juny de 2005, de la Direcció General d'Administració Autonòmica, publicada en el DOGV núm. 5.049, de 14 de juliol de 2005, es va convocar el Concurs de Mèrits núm. 102/2005, per a la provisió de llocs de treball de naturalesa funcionarial, sector administració especial, grups A/B, direccions de Secció o equivalents, de la Conselleria de Benestar Social.
Per Resolució de data 31 d'octubre de 2005, de la Direcció General d'Administració Autonòmica, publicada en el DOGV núm. 5.143, de 25 de novembre de 2005, s'amplia el nombre de llocs convocats en el precitat Concurs de Mèrits.
Per Resolució de data 2 de març de 2006, de la mateixa Direcció General, publicada en el DOGV núm. 5.220, de 16 de març de 2005, es designen membres de la Comissió d'Avaluació.
Per Resolució de 28 d'abril de 2006, de la Direcció General d'Administració Autonòmica, publicada en el DOGV núm. 5.259, de 16 de maig de 2006, s'amplia el termini establit per a resoldre la convocatòria de l'esmentat Concurs de Mèrits.
Finalitzada l'avaluació dels mèrits dels concursants i la resta de tràmits d'execució de la convocatòria, per la Comissió d'Avaluació es va formular, en data 8 de gener de 2007, la proposta definitiva d'adjudicació.
En virtut d'això, i en exercici de les competències atribuïdes per l'article 18 del Decret 153/2005, de 28 d'octubre, del Govern Valencià, pel que s'aprova el Reglament Orgànic i Funcional de la Conselleria de Justícia, Interior i Administracions Públiques, RESOLC:
Primer. Adjudicar amb destinació definitiva, als participants en el Concurs de mèrits núm. 102/2005, els llocs de treball relacionats en l'annex de la present Resolució.
Segon. Cessament i preses de possessió
Cessament. El personal que ocupa lloc de treball i ha obtingut destinació en el present Concurs, cessarà d'ofici el dia 31 de gener de 2007. Igualment cessarà d'ofici, en la mateixa data, el personal que estiga ocupant un lloc de treball adjudicat.
Presa de possessió. L'acte de presa de possessió, a què queda convocat el personal relacionat en l'annex, tindrà lloc el dia 1 de febrer de 2007, a les 09,30 hores, i segons la província en què hagen obtingut destinació, a les seus següents:
- Direcció Territorial de la Conselleria de Benestar Social a Alacant, rambla Méndez Núñez, núm. 41 (Torre Generalitat), CP 03622 Alacant.
- Direcció Territorial de la Conselleria de Benestar Social a Castelló, avinguda Germans Bou, núm. 81, CP 12161 Castelló de la Plana.
- Direcció Territorial de la Conselleria de Benestar Social a València, avinguda Baró de Càrcer, núm. 36, CP 46063 València.
Els efectes administratius i econòmics seran des del dia de la presa de possessió.
Tercer. Recurs
La present Resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des del dia següent de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des del dia següent de la publicació de la present Resolució.
València, 16 de gener de 2007.- El director general d'Administració Autonòmica: Miguel Antonio Crespo Marzal.